Diari Oficial de la Generalitat Valenciana


Sumari del DOGV 5542, del 26-06-2007 (2007/8404)

ACORD de 22 de juny de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5542

Data del DOGV
:   26-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8404


Data del document
:   22-06-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Ondara
    * administració local
    * expropiació

ACORD de 22 de juny de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant. [2007/8404]  
El Consell, en la reunió del dia 22 de juny de 2007, va adoptar l'acord següent:  
La Diputació Provincial d'Alacant, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de magatzem de Vies i Obres. Sector Ondara.  
Aquesta declaració d'urgent ocupació es justifica per les raons següents: les obres de construcció d'un magatzem de vies i obres en el sector d'Ondara han de dur-se a terme amb celeritat, ja que dins de les actuacions encaminades a millorar la seguretat i la qualitat de servei de la xarxa viària principal es realitzen obres de millora de diverses carreteres de la província d'Alacant, per la qual cosa resulta de gran utilitat la construcció d'una nau magatzem que se situaria al terme municipal d'Ondara, destinada al servei d'obres públiques, per tal de disposar d'un recinte per a l'emmagatzemament de materials de conservació de carreteres i vehicles de manteniment. La causa del projecte objecte d'aquest expedient és la insuficiència que presenten les instal·lacions del magatzem actual, i que fa aconsellable escometre la seua millora tan ràpidament com siga possible, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Ple de la corporació.  
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, i en virtut de les facultats conferides pel Reial Decret 3318/1983, de 25 d'agost, d'acord amb els articles 50 i 29, de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Justícia, Interior i Administracions Públiques, el Consell   
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per la Diputació Provincial d'Alacant per a l'execució del projecte de magatzem de Vies i Obres. Sector Ondara.   
Relació de béns afectats  
Finca: 07  
Titulars: Josefa Femenía Pérez. DNI: 01 374 794-T.  
Agustín Garrido Zaragozá. DNI: 68 712 146-G.  
Domicili: carrer Mare de Déu del Roser, 1.  
Població: Ondara.  
Província: Alacant.  
Referència cadastral: polígon. 7, parcel·la 100.  
Classificació urbanística/aprofitament: sòl no urbanitzat/terra campa.  
Superfície afectada: 2.480,13 m².  
Finca: 09  
Titular: Daniel Gil Cantó. DNI: 43 652 785-S.  
Domicili a efectes de notif.: Ricardo Gil Miñana. Avinguda Jaume I, 81. Pedreguer.  
Població: Ondara.  
Província: Alacant.  
Referència cadastral: polígon 7, parcel·la 101.  
Classificació urbanística/aprofitament: sòl no urbanitzat/cítrics regadiu.  
Superfície afectada: 940,41 m².  
El present acord es publicarà en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació provincial expropiant al·legacions només als efectes d'esmenar possibles errors que s'hagen produït en relacionar els béns afectats per la urgent ocupació.  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà a aquell en què tinga lloc la publicació del present acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació del present Acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercitar qualsevol altra via que estimen oportuna.  
València, 22 de juny de 2007  
El vicepresident i secretari del Consell,  
VÍCTOR CAMPOS GUINOT